**Отчет за дейността на НЧ „Зора 1894“ гр. Шабла**

**за 2022г.**

**Уважаеми Дами и Господа,**

 Основните цели на читалището са да задоволяват потребностите на гражданите развитие и обогатяване на културния живот, социалната и образователната дейност. Запазване на обичаите и традициите на българския народ. Разширяване знанията на гражданите и приобщаването им към ценностите на науката, изкуството и културата. Възпитаване в дух на родолюбие и общочовешка нравственост. Възпитаване и утвърждаване на национално самосъзнание, а също така и осигуряване на достъп до информация. Основната дейност на читалището е свързана с библиотечното дело, развитието на любителското творчество, съхранение и разширяване на школите и клубовете по интереси, културни дейности- курсове, формации, чествания, концерти, фестивали, детски и младежки дейности. Предоставяне на интернет услуги, както и кандидатстване, разработване и реализиране на проекти.

 Център на дейността на читалищата е читалищната библиотека. Нейното състояние трябва да отговаря на реалните потребности на гражданите. За отчетния период Библиотеката към НЧ „Зора 1894“ разполага с общо 36852 библиотечни единици и 216 читатели. През годината са заети около 2288 библиотечни документи. Посещенията са около 1772, в които са включени както книги за дома, така и работа в читалнята.Набавени са 269 библиотечни документа. Мероприятията на библиотеката са свързани с работа с читателите, образователни инициативи, годишнини свързани с исторически дати и личности. В Детският отдел се проведаха **–**  четене и обсъждане на детски книги и отбелязване на годишнини на български и чуждестранни писатели, изработваха се мартеници, боядисваха се великденски яйца. През лятото се организира лятна читалня. Тук в тези дейности помагаха и децата от Школата по народно пеене. Регулярно се закупуват нови книги за нуждите на двата отдела. Редовно се прави и абонамент за периодични издания, за по добро обслужване на гражданите.

 Друг съществен момент в дейността на читалището са школите и съставите. Детският танцов състав Бърборино“ с ръководител Гергана Дафова взе участие във Фолклорен празник „Песни и хора край жаравата” - гр. Шабла, Фестивал на хвърчилата – гр.Шабла, Празника за Трифон Зарезан, Празник на плодородието – гр.Шабла. Също така малките самодейци участват и в други местни концерти и празници в нашата община. По линия на ЦИОФФ те взеха участие във Фолклорен творчески лагер, провел се в курортен комплекс „Китен” – гр.Китен.

Продължава работата и на Фолклорна група „Добруджанка” с ръководител Жана Рачева. Групата взе участие във Празника на виното – Трифон Зарезан ,отбелязването на Бабинден, във Празника на плодородието – Шабла, във фолклорния празник „Песни и хора край жаравата” – гр.Шабла. Също така групата участва и на фолклорен фестивал „Фолклорен изгрев” – гр.Варна, откъдето завоюва първа награда. Самодейците взеха участие в Националния фолклорен събор – Копривщица откъдето спечелиха втора награда и реализираха запис в БНР. Радостното е, че в групата вземат участие и деца от кръжока по фолклор, с което се изпълнява една от основните цели на Читалището, а именно предаване на песента от поколение на поколение и запазване на бита и традициите.

 В читалището продължава работа също и клуба за народни хора с ръководител Даниела Кючукова.

 През годината бяха експонирани изложби – живопис на художници от страната и местни художници.

 Радващото е, че през изминалата година школата по пиано към читалището с ръководител г-жа Теофания Христова продължи своята работа. В школата участват над 20 души – деца и възрастни. Участниците в нея вземат дейно участие във всички общински и читалищни мероприятия.

 Всички самодейни състави към читалището взеха дейно участие в провеждането на - Празника на виното-Трифон Зарезан, концерта за 3-ти март, Никулден, Бабинден, Песни и хора край жаравата, Празник на плодородието и други, както и участие в други общински и читалищни мероприятия.

 На читалищната сцена гостуват театри от различни градове на страната. Беше възстановено киното в град Шабла. Със съдействието на общинското ръководство се закупуват български филми и бяха реализирани няколко кинопрожекции.

 Спрямо материално-техническата база и сградният фонд има необходимост от вътрешен ремонт на помещенията като цяло , на електрическата инсталация , противопожарни изисквания във връзка с експлоатацията на сградата. Надявам се ремонтите и други дейности да бъде възможно да се осъществят като Читалището кандидатства и разработва проекти по различните Оперативни програми.

 Не на последно място искам да изкажа благодарност към ръководството на община Шабла, на съюза на офицерите и резервистите както и на всички спонсори и дарители, които ни помагаха през изминалата година.

Читалището има възможност и трябва да работи още по-добре за постигането на целите и утвърждаването му като обществено-значима институция със собствен принос в полза на гражданите.

 Изготвил: Даниела Кючукова …………………

 / Председател на ЧН на НЧ „Зора 1894“/